Chexiyada Ikkinchi jahon urushi davridagi bomba tufayli mingga yaqin odam evakuatsiya qilindi

Chexiyaning Brno shahrida qurilish ishlari vaqtida Ikkinchi jahon urushi davridagi bomba topildi, deb xabar bermoqda Radio Praha.
Ma'lum qilinishicha, politsiya bomba topilgan joy yon atrofini o‘rab olgan, yuzlab aholi evakuatsiya qilingan.   
"Brnoda avtoturargoh qurilishi joyidagi ishlar vaqtida Ikkinchi jahon urushi davridagi bomba topildi. Politsiya shu sababli hududdagi savdo markazi va turar joy binosidan mingga yaqin odamni evakuatsiya qildi", deb ma'lum qildi favqulodda xizmatlar xodimi.
Ayni vaqtda sapyorlar bombani yerdan chiqarib olish va uni poligonda yo‘q qilish uchun tashish bo‘yicha ishlarni amalga oshirmoqda.